Baumgartl voitti vuonna 1973 juniorien Euroopan-mestaruuden 2 000 metrin estejuoksussa ajalla 5.28,14. Hän saavutti Montréalin 1976 olympialaisissa pronssia 3 000 metrin estejuoksussa ajalla 8.10,36. Hän oli vielä loppusuoralla kilpailua johtavan Anders Gärderudin rinnalla, mutta kaatui viimeiseen kuivaesteeseen ja joutui päästämään Gärderudin lisäksi myös Bronisław Malinowskin ohitseen.